**Veiledning til kontraktsmal for Forskningsrådsprosjekter (Konsortieavtale med vedlegg)**

Kontraktsmalen kan tilpasses og benyttes i prosjekter der Forskningsrådet har tildelt midler til gjennomføringen av et prosjekt.

|  |
| --- |
| **Malen skal brukes når:**   * + NMBU er prosjektansvarlig   + Prosjektet mottar midler fra Forskningsrådet   + Prosjektet defineres som et bidragsprosjekt   **Malen skal ikke brukes ved:**   * Oppdragsprosjekt. Det vil si prosjekter NMBU utfører mot vederlag (betaling) fra ekstern(e) oppdragsgiver(e), med krav til leveranser (med motytelse).   **Denne kontraktsmalen er basert på:**   * Lov om universiteter og høyskoler (fastsatt av Kunnskapsdepartementet, sist endret 12.12.2008 med virkning fra 01.01.2009) * Kunnskapsdepartementets rundskriv F-20-07 «Reglement om statlige universiteter og høgskolers forpliktende samarbeid og erverv av aksjer» * Forskningsrådets «Prinsipper for Norges forskningsråds rettighetspolitikk» (2008) * DESCA malen som brukes i EU-prosjekter * Forskningsrådets maler * «Instruks for økonomiforvaltningen ved NMBU» * NMBUs «Retningslinjer for forvalting av immaterielle rettigheter og fysisk materiale i eksterne relasjoner»   **Juridisk bistand fra NMBU:**   * Ta gjerne kontakt med juristene i Forskningsavdelingen. De tilbyr juridisk bistand i forbindelse med oppsett av kontrakter, kontraktsforhandlinger og andre juridiske spørsmål knyttet til forskningsprosjekter.   **Informasjon:**   * Husk å sende med prosjektbeskrivelsen og kontrakten med Forskningsrådet når denne Konsortieavtalen sendes ut til Konsortiedeltakerne. Det er en integrert del av denne Konsortieavtale. |
|  |

**KONSORTIEAVTALE**

I forbindelse med at Forskningsrådet har tildelt midler til gjennomføringen av Prosjektet:

«[Navn på prosjektet]»

«[Prosjektnummer]»

herunder kalt ”**Prosjektet**”

er denne Konsortieavtalen inngått mellom:

Norges miljø- og biovitenskapelige universitet

v/[fakultet og evt. institutt]

969 159 570

Postboks 5003 NMBU, 1432 Ås

heretter kalt ”**Prosjektansvarlig**”

og

[Foretaksnavn]

[Organisasjonsnummer]

[Adresse]

og

[Foretaksnavn]

[Organisasjonsnummer]

[Adresse]

[Etc.]

heretter samlet referert til som ”**Konsortiedeltakerne**” eller enkeltvis som ”**Konsortiedeltaker**”

**Innholdsfortegnelse**

KONSORTIEAVTALE 2

1. Definisjoner 4
2. Konsortieavtalens formål, omfang og forhold til Kontrakten 5
3. Inngåelse, varighet og fratreden 6
4. Konsortiedeltakernes forpliktelser 7
5. Konsortiets Styre og ledelse 7
6. Arbeidsplan, rapportering og økonomi 8
7. Prosjektresultater 9
8. Offentliggjøring av Prosjektresultater 10
9. Tilgangsrettigheter 11
10. Konfidensialitet 13
11. Mislighold 14
12. Konsortiedeltakernes ansvar overfor hverandre 15
13. Lovvalg og verneting 17
14. Signatur 17

Vedlegg 1: Kontrakten mellom Forskningsrådet og Prosjektansvarlig

Vedlegg2: Den Prosjektbakgrunn som bringes inn av den enkelte Konsortiedeltaker.

Vedlegg 3: Utfyllende beskrivelse av de enkelte Konsortiedeltakernes forpliktelser i forhold til Konsortiet til å utføre forskningsarbeid og/eller yte finansielle bidrag i overensstemmelse med Prosjektbeskrivelsen, den årlige Arbeidsplanen vedtatt av Styret og Finansieringsplanen for Prosjektet.

Vedlegg 4: Liste over tredjeparter for overføring i henhold til Punkt 7.4.

1. **Definisjoner**

Definisjoner av viktige begreper fremgår av Generelle vilkår for FoU-prosjekter som er en del av Kontrakten mellom Norges forskningsråd og Prosjektansvarlig. I tillegg gjelder følgende presiseringer og definisjoner:

**Arbeidsplan** Årlig plan for den faglige og finansielle gjennomføringen av prosjektet, og for konkretiseringen av Konsortiedeltakernes forpliktelser, se Punkt 6.1.

**Egeninnsats** Forskningsarbeid, forskningsinfrastruktur, materiale eller annet som en Konsortiedeltaker stiller til rådighet i Prosjektet som angitt i Arbeidsplanen, i stedet for eller i tillegg til økonomiske bidrag.

**Forskningsrådet** Norges Forskningsråd.

**Konsortiet** Sammenslutningen av Prosjektansvarlig og Konsortiedeltakerne.

**Kontrakten** Kontrakt inngått mellom Forskningsrådet og Prosjektansvarlig. Kontrakten er inntatt som Vedlegg 1 i Konsortieavtalen.

**Misligholdende** Konsortiedeltaker som Styret anser for å ha

**Konsortiedeltaker** misligholdt sine forpliktelser i henhold til Konsortieavtalen.

**Nødvendig** *For gjennomføring av Prosjektet:*

Tilgangsrettigheter er Nødvendig dersom det uten slike Tilgangsrettigheter vil være teknisk eller juridisk umulig, betydelig forsinket eller kreve betydelige ekstra ressurser for den mottakende part å utføre sine oppgaver i Prosjektet.  
  
*For utnyttelse av egne Prosjektresultater:*

Tilgangsrettigheter er Nødvendig dersom det uten slike Tilgangsrettigheter vil være teknisk eller juridisk umulig å utnytte egne Prosjektresultater.

**Prosjektbakgrunn** Den kunnskap, herunder Immaterielle rettigheter og materiale, som en Konsortiedeltaker bringer inn i Prosjektet og som er nødvendig for gjennomføringen av Prosjektet og/eller for utnyttelse av egne Prosjektresultater. Den enkelte Konsortiedeltakers Prosjektbakgrunn skal angis i Vedlegg 2.

**Rimelige og Rettferdige Vilkår** Egnede vilkår, herunder eventuelle økonomiske betingelser eller bestemmelser om vederlagsfrihet, som tar høyde for de konkrete omstendighetene ved den aktuelle forespørsel om Tilgangsrettigheter, for eksempel den faktiske eller potensielle verdien av Prosjektresultatene eller Prosjektbakgrunnen som det kreves Tilgangsrettigheter til, og/eller omfang, varighet eller andre karakteristika ved den forespeilede utnyttelse.

**Styre**  Prosjektets overordnede og besluttende organ.

**Tilgangsrettigheter** Rettigheter til å bruke Prosjektresultater eller Prosjektbakgrunn under de vilkår som er fastsatt i denne Konsortieavtalen.

1. **Konsortieavtalens formål, omfang og forhold til Kontrakten**

2.1 Denne Konsortieavtalen regulerer forholdet mellom Konsortiedeltakerne i Prosjektet hvor Prosjektansvarlig på Konsortiets vegne har fått finansiell støtte fra Forskningsrådet for å gjennomføre Prosjektet. Konsortieavtalen regulerer organisering og gjennomføring av Prosjektet, samt rettigheter og plikter mellom Konsortiedeltakerne.

2.2 Rammene for Prosjektet, herunder betingelsene for støtte fra Forskningsrådet, denne støttens omfang, Prosjektets mål, Prosjektbeskrivelse, Finansieringsplan og rapporteringskrav, fremgår av Kontrakten mellom Forskningsrådet og Prosjektansvarlig med vedlegg, inntatt som Vedlegg 1 i Konsortieavtalen.

Vedlegg 1: Kontrakten mellom Forskningsrådet og Prosjektansvarlig.

Ved eventuell motstrid mellom Kontrakten og denne Konsortieavtale, skal Kontrakten ha forrang.

Følgende vedlagte dokumenter inngår også som en del av denne Konsortieavtale mellom Konsortiedeltakerne:

Vedlegg 2: Den Prosjektbakgrunn som bringes inn av den enkelte Konsortiedeltaker.

Vedlegg 3: Utfyllende beskrivelse av de enkelte Konsortiedeltakernes forpliktelser i forhold til Konsortiet til å utføre forskningsarbeid og/eller yte finansielle bidrag i overensstemmelse med Prosjektbeskrivelsen, den årlige Arbeidsplanen vedtatt av Styret og Finansieringsplanen for Prosjektet.[[1]](#footnote-1)

Vedlegg 4: Liste over tredjeparter for overføring i henhold til Punkt 7.3.

1. **Inngåelse, varighet og fratreden** 
   1. ***Inngåelse***

3.1.1 Konsortieavtalen trer i kraft fra det tidspunkt alle Konsortiedeltakerne har signert, med virkning fra oppstart av Prosjektperioden.

3.1.2 Styret for Konsortiet, jf. Punkt 5 nedenfor, kan fatte vedtak om deltakelse av nye Konsortie­deltakere, som etter slikt vedtak vil ha rett til å være representert i Styret. Slikt vedtak krever samtykke fra alle Konsortiedeltakerne.

3.1.3 En ny Konsortie­deltaker må tiltre Konsortieavtalen og det må inngås en egen avtale hvor den nye Konsortiedeltakeren forplikter seg til å:

* ha en egen FoU-aktivitet knyttet til og med relevans for Prosjektet, og/eller,
* bidra med finansielle ressurser og/eller egen vederlagsfri FoU-innsats til aktiviteter i prosjektet, nærmere definert i Vedlegg 3 til Konsortieavtalen.

3.1.4 Nye Konsortiedeltakere skal godkjennes av Forskningsrådet i henhold til Forskningsrådets Generelle vilkår for FoU-prosjekter punkt 3.

***3.2 Varighet***

3.2.1 Konsortieavtalen løper i sin helhet frem til Prosjektet er ferdigstilt og Konsortiedeltakerne har oppfylt alle sine forpliktelser i henhold til Konsortieavtalen og Kontrakten mellom Forskningsrådet og Prosjektansvarlig.

3.2.2 Bestemmelsene om Prosjektresultater i Punkt 7, offentliggjøring av Prosjektresultater i Punkt 8, Tilgangsrettigheter i Punkt 9, konfidensialitet i Punkt 10, Konsortiedeltakernes ansvar overfor hverandre i punkt 12 og lovvalg og verneting i punkt 13 skal fortsatt ha gyldighet etter utløpet eller opphøret av denne Konsortieavtalen.

***3.3 Fratreden av Konsortiedeltakere***

3.3.1 En Konsortiedeltaker kan anmode om å avvikle sin deltakelse i Konsortiet. Anmodningen må fremmes med minimum seks måneders skriftlig varsel til Styret og må godkjennes av Styret og av Forskningsrådet.

3.3.2 Dersom Prosjektets gjennomførbarhet i vesentlig grad er avhengig av fratredende Konsortiedeltaker, plikter nevnte Konsortiedeltaker, ved forhandlinger og eventuelt etter nærmere avtale, å legge forholdene til rette for at øvrige Konsortiedeltakere kan videreføre Prosjektet.

3.3.3 Gjenværende Konsortiedeltakere skal gjøre rimelige forsøk på å omfordele fratredende Konsortiedeltakers oppgaver og forpliktelser seg imellom, og med eventuell tredjepart som Konsortiedeltakerne og Forskningsrådet godtar som ny Konsortiedeltaker. Dette forutsetter at vedkommende tredjepart aksepterer å bli bundet av vilkårene i denne Konsortieavtale.

3.3.4 En Konsortiedeltaker som fratrer Prosjektet i henhold til Punkt 3.3 skal yte slike finansielle bidrag som vedkommende har forpliktet seg til frem til fratredelsestidspunktet. Fra tidspunkt for fratreden blir Konsortiedeltakeren fritatt fra sine rettigheter og plikter i henhold til Konsortieavtalen, med unntak av slike forpliktelser som er nevnt i Punkt 3.2.2, som skal fortsette å gjelde også etter Konsortieavtalens opphør.

##### Konsortiedeltakernes forpliktelser

4.1 Hver av Konsortiedeltakerne plikter å bidra til gjennomføring av Prosjektet og oppfyllelse av Kontrakten slik vedkommende har forpliktet seg til under denne Konsortieavtalen. De enkelte Konsortiedeltakernes bidrag fremgår av Prosjektbeskrivelsen og Finansieringsplanen, samt eventuelle utfyllende beskrivelser i Vedlegg 3.

4.2 Konsortiedeltakerne plikter å utføre sine oppgaver på en effektiv og profesjonell måte og i samsvar med gjeldende lover og forskrifter.

4.3 Konsortiedeltakerne skal omgående varsle Prosjektleder om forhold av betydning for Prosjektets gjennomføring.

4.4 Konsortiedeltakerne skal fremskaffe informasjon og annet materiale som er nødvendig for at en Konsortiedeltaker eller Styret skal kunne utføre sine oppgaver i henhold til Konsortieavtalen, og samtidig påse at dette er så korrekt og oppdatert som mulig.

4.5 Med Styrets godkjennelse kan en Konsortiedeltaker overlate deler av det FoU-arbeid vedkommende har ansvar for, til egnet underleverandør. Konsortiedeltakere som engasjerer underleverandører forblir fullt ut ansvarlig for disses handlinger og leveranser som om de var deres egne, herunder at betingelsene i denne Konsortieavtalen blir ivaretatt.

1. **Konsortiets Styre og ledelse[[2]](#footnote-2)**
   1. ***Sammensetning og oppgaver***

5.1.1 Konsortiet skal ha et Styre og en Prosjektleder.

5.1.2 Prosjektleder utpekes av Prosjektansvarlig. Prosjektleder skal være Styrets leder og ha det daglige ansvaret for Prosjektet.

5.1.3 Samtlige Konsortiedeltakere kan oppnevne ett medlem hver til Styret.

5.1.4 Styret skal sørge for at de intensjoner og planer som ligger til grunn for Kontrakten om Prosjektet blir innfridd, og at den virksomhet som fremgår av Prosjektbeskrivelsen og Finansieringsplanen blir realisert innenfor vedtatte tidsrammer. Styret skal videre sikre at samspillet mellom Prosjektansvarlig og de øvrige Konsortiedeltakerne fungerer godt.

* 1. ***Innkalling og organisering av møter***

5.2.1 Styret skal gjennomføre ordinære møter minimum én gang i året eller etter avtalt møteplan. Det skal innkalles til ekstraordinært møte dersom minst én Konsortiedeltaker ønsker det.

5.2.2 Prosjektleder skal innkalle Styret til møter med rimelig varsel, normalt ikke mindre enn 14 kalenderdager i forkant av møter. Sammen med innkallingen skal det følge saksliste og nødvendige underlag for behandling av sakene.

* 1. ***Stemmeregler og beslutningsdyktighet***

5.3.1 Styret kan treffe beslutning når mer enn halvparten av medlemmene er til stede eller deltar i styrebehandlingen, enten personlig eller representert ved fullmektig.

5.3.2 Hvert medlem av Styret som er til stede eller representert i møtet skal én stemme. Konsortiedeltakerne kan fritt bytte ut styremedlemmer, men skal til enhver tid holde Prosjektleder orientert om hvem som representerer Konsortiedeltakeren.

5.3.3 En Konsortiedeltaker har ikke stemmerett i en sak om eget mislighold av Konsortieavtalen og konsekvensene av dette.

5.3.4 Vedtak fattes med to tredjedels (2/3) flertall.

5.3.5 I saker som vesentlig endrer den enkelte Konsortiedeltakers rettigheter og plikter under Konsortieavtalen eller Kontrakten, fattes vedtak ved enstemmighet. Slike vedtak forutsetter at alle medlemmene i Styret deltar i avstemningen.

* 1. ***Møtereferater og formalisering av vedtak***

5.4.1 Prosjektleder skriver referat fra møtene og distribuerer disse elektronisk til øvrige medlemmer i Styret innen 10 kalenderdager etter at møtet ble avholdt. Dersom det ikke innen 10 kalenderdager fra utsendelse av referatet er innkommet innvendinger eller merknader, anses referatet som godkjent.

5.4.2 Eventuelle vedtak fattet av Styret i møte skal fremgå tydelig av referatet. Vedtaket er først gyldig og bindende for Konsortiedeltakerne etter at referatet er godkjent.

##### Arbeidsplan, rapportering og økonomi

* 1. ***Arbeidsplan***

For å konkretisere og følge opp tiltakene i Prosjektbeskrivelsen, skal det utarbeides en årlig Arbeidsplan som danner utgangspunktet for den faglige og finansielle gjennomføring av Prosjektet, og for konkretiseringen av Konsortiedeltakernes forpliktelser. Arbeidsplanen vedtas av Styret for Konsortiet. Den årlig reviderte Arbeidsplanen danner også utgangspunkt for rapportering til Forskningsrådet.

* 1. ***Rapportering***

Prosjektansvarlig er ansvarlig for koordineringen av den faglige og økonomiske rapporteringen til Forskningsrådet. Konsortiedeltakerne skal uten opphold levere alle Prosjektresultater, rapporter, regnskapsunderlag og annet som Prosjektansvarlig trenger for å ivareta sitt ansvar overfor Forskningsrådet*.*

* 1. ***Egeninnsats***

Konsortiedeltakere som bidrar med Egeninnsats i Prosjektet, skal rapportere sine faktiske og berettigede kostnader forbundet med dette bidraget til Prosjektansvarlig. Slik rapportering skal skje i henhold til det som er avtalt i Arbeidsplan, Prosjektbeskrivelsen eller Finansieringsplanen.

* 1. ***Fordeling av midler***

Prosjektansvarlig er ansvarlig for at midler som utbetales fra Forskningsrådet, forvaltes i samsvar med Kontrakten og Vedlegg 3. Det samme gjelder for utbetaling av midler som er forutsatt betalt til Konsortiedeltakerne.

1. **Prosjektresultater**
   1. ***Eierskap til Prosjektresultater***

7.1.1 Hver Konsortiedeltaker får eiendomsrett til Prosjektresultater som er frembrakt av vedkommende deltaker, dennes ansatte eller leverandører.

7.1.2 Når Prosjektresultater er produsert av flere Konsortiedeltakere i fellesskap, og hvis deres respektive andeler av Prosjektresultatene ikke kan deles, skal de ha felles eierskap til slike Prosjektresultater.

7.1.3 I tilfeller av felles eierskap, skal sameierne inngå en sameieavtale innen 6 måneder fra det aktuelle Prosjektresultatet ble skapt. Om nødvendig, kan sameierne skriftlig avtale å forlenge denne 6 måneders perioden.

En sameieavtale skal som et minimum omfatte følgende punkter:

* En tydelig angivelse av Prosjektresultatet, herunder den enkelte Konsortiedeltakers eierandel.
* Bestemmelser om hvilken Konsortiedeltaker som skal ha ansvar for å beskytte og vedlikeholde Prosjektresultatet, herunder dennes fullmakter.
* En detaljert plan for hvordan Prosjektresultatet skal beskyttes, forsvares, vedlikeholdes og brukes, herunder en plan for forretningsmessig utnyttelse.

Eierne av et felles Prosjektresultat kan bli enige om å overføre eierskapet til en av eierne mot eksempelvis et nærmere avtalt vederlag og/eller en nærmere avtalt lisensrett.

Når det ikke er inngått en avtale innen 6 måneder eller det er avtalt å forlenge denne fristen:

* skal hver av eierne ha rett til å bruke det felles eide Prosjektresultatet til ikke-kommersiell forskningsvirksomhet vederlagsfritt uten å kreve forhåndsgodkjenning fra de andre eierne, og
* skal hver av eierne ha rett til ellers å utnytte det felles eide Prosjektresultatet og til å gi ikke-eksklusive lisenser til tredjeparter (uten noen rett til å videre lisensiere), hvis de andre eierne er gitt:

1. minst 45 kalenderdager skriftlig varsel; og
2. rimelig og rettferdig kompensasjon.
   1. ***Beskyttelse av Prosjektresultater***

7.2.1 Konsortiedeltakerne skal melde fra til Styret om Prosjektresultater.

7.2.2 Når to eller flere Konsortiedeltakere eier et Prosjektresultat i fellesskap plikter partene å beskytte Prosjektresultatet på den måte og i den utstrekning som er hensiktsmessig. Dersom det ikke er avtalt hvordan utgifter til beskyttelsesprosessen skal dekkes, skal utgiftene dekkes i samme forhold som avtalt andel av eierskapet til Prosjektresultatet som søkes beskyttet. Dette punktet gir ingen rett til å forplikte en annen Konsortiedeltaker økonomisk uten særskilt avtale. Dersom en av Konsortiedeltakerne ikke ønsker å beskytte et felles Prosjektresultat, må vedkommende på nærmere avtalte vilkår gi de andre eierne av Prosjektresultatet adgang til å beskytte det på egen regning.

* 1. ***Krav til utnyttelse av Prosjektresultater***

Prosjektresultater skal utnyttes innen rimelig tid. Dersom rettighetshaver(e) til Prosjektresultatene ikke ønsker å utnytte Prosjektresultatene, skal vedkommende Konsortiedeltaker(e) gi de andre Konsortiedeltakerne rett til å forhandle om utnyttelse senest innen 150 dager etter at Prosjektresultatet ble skapt, se også Forskningsrådets Generelle vilkår for FoU-prosjekter punkt 8.2.

* 1. ***Overføring av rettigheter til tredjepart***

Rettigheter som tilkommer en Konsortiedeltaker i henhold til Punkt 7, skal kunne overføres til en Konsortiedeltakers tredjepart som spesifisert i Vedlegg 4.

1. **Offentliggjøring av Prosjektresultater**
   1. ***Generelle prinsipper***

8.1.1 Prosjektresultatene skal gjøres kjent så hurtig som mulig. Herunder skal de formidlings­tiltak og formidlingsplaner som er angitt i Kontrakten mellom Forskningsrådet og Prosjektansvarlig gjennomføres.

8.1.2 Dersom mastergrad-, ph.d- og/eller post.doc-arbeid som inngår i Prosjektet, er formålet at dette arbeidet skal offentliggjøres. Ingen av bestemmelsene i denne Konsortieavtalen skal tolkes eller anvendes på en slik måte at oppnåelse av mastergrad og/eller doktorgrad forhindres.

8.1.3 Punkt 8 har ingen innvirkning på bestemmelsene i Punkt 10 om konfidensialitet.

* 1. ***Offentliggjøring i fellesskap***

Konsortiedeltakere med felles eiendomsrett til Prosjektresultater kan offentliggjøre slike i fellesskap. Forfatterskap og medforfatterskap skal angis i tråd med prinsippene i Vancouver protokollen (<http://www.icmje.org/>).

* 1. ***Melding om planer og utsettelse av offentliggjøring***

8.3.1 Planer om offentliggjøring skal sendes gjennom Prosjektansvarlig til de øvrige Konsortiedeltakerne fra den som har frembrakt resultatet, senest 30 kalenderdager før offentliggjøringen. Eventuelle innvendinger til den planlagte offentliggjøringen skal sendes skriftlig til Prosjektansvarlig og den Konsortiedeltaker eller de Konsortiedeltakerne som foreslår offentliggjøringen, innen 20 kalenderdager etter mottakelse av planen. Hvis det ikke er fremmet innvendinger innen fristen angitt ovenfor, er offentliggjøringen tillatt.

8.3.2 En begjæring om midlertidig utsettelse av offentliggjøring skal være berettiget dersom Konsortiedeltakeren:

1. vil få vanskeligheter med å beskytte Prosjektresultater eller Prosjektbakgrunn

og/eller

1. har legitime kommersielle interesser som kommer i fare ved en eventuell offentliggjøring

Begjæringen om midlertidig utsettelse må inneholde en presis forespørsel om nødvendige modifikasjoner.

8.3.3 Hvis det er reist en begjæring om midlertidig utsettelse av offentliggjøring, skal de involverte Konsortiedeltakerne diskutere hvordan den berettigede begrunnelsen for begjæringen kan løses rettidig (for eksempel ved endring av den planlagte offentliggjøringen og/eller ved å beskytte informasjon før offentliggjøring) og den Konsortiedeltaker som har som har begjært utsettelse skal ikke på urimelig måte opprettholde begjæringen hvis det er gjort passende tiltak etter diskusjonen.

8.3.4 Den Konsortiedeltakeren som har begjært utsettelse kan be om en utsettelse av offentliggjøringen på maksimalt 90 kalenderdager fra det tidspunktet innsigelsen fremsettes. Etter 90 kalenderdager er publiseringen tillatt.

1. **Tilgangsrettigheter**
   1. ***Prosjektbakgrunn inkludert***

9.1.1 I Vedlegg 2 har Konsortiedeltakerne identifisert og blitt enige om Prosjektbakgrunnen for Prosjektet og har også, hvor relevant, informert hverandre om at Tilgangsrettigheter til spesifikk Prosjektbakgrunn er underlagt juridiske vilkår eller begrensninger.  
  
Alt som ikke er identifisert i Vedlegg 2 skal ikke være gjenstand for juridiske vilkår eller begrensninger angående Prosjektbakgrunn.

9.1.2 Dersom en Konsortiedeltaker ønsker å legge til ytterligere Prosjektbakgrunn med juridiske vilkår eller begrensninger til Vedlegg 2 underveis i Prosjektet skal dette skriftlig fremlegges Styret. Styret vil avgjøre om dette vil være relevante bidrag til Prosjektet og om det skal brukes i Prosjektet.

9.1.3 Godkjenning av Styret er nødvendig dersom en Konsortiedeltaker ønsker å begrense eller trekke Prosjektbakgrunn i Vedlegg 2.

* 1. ***Generelle prinsipper***

9.2.1 Hver Konsortiedeltaker skal gjennomføre sitt arbeid i Prosjektet i samsvar med Prosjektbeskrivelsen og er selv ansvarlig for å sikre at ens handlinger ikke bevisst krenker en tredjeparts Immaterielle andre rettigheter.

9.2.2 Eventuelle Tilgangsrettigheter som er gitt utelukker rett til underlisensiering, med mindre annet uttrykkelig er angitt.

9.2.3 Tilgangsrettigheter skal være fri for eventuelle administrative overføringskostnader.

9.2.4 Tilgangsrettigheter gis på ikke-eksklusiv basis.

9.2.5 Prosjektresultater og Prosjektbakgrunn skal kun brukes til det formålet som det blir gitt Tilgangsrettigheter til.

9.2.6 Alle forespørsler om Tilgangsrettigheter skal skje skriftlig.

9.2.7 Konsortiedeltakeren som ber om Tilgangsrettigheter må vise at de er Nødvendige.

***9.3 Tilgangsrettigheter til gjennomføring***

Tilgangsrettigheter til Prosjektresultater og Prosjektbakgrunn som er Nødvendig for gjennomføringen av en Konsortiedeltakers eget arbeid i Prosjektet skal gis vederlagsfritt.

##### *9.4 Tilgangsrettigheter til utnyttelse*

*9.4.1 Tilgangsrettigheter til Prosjektresultater*

Tilgangsrettigheter til Prosjektresultater som er Nødvendig for utnyttelse av en Konsortiedeltakers egne Prosjektresultater, inkludert forskning på vegne av en tredjepart, skal gis på Rimelige og Rettferdige vilkår.

Tilgangsrettigheter til Prosjektresultater for intern forskning skal gis vederlagsfritt.

*9.4.2 Tilgangsrettigheter til Prosjektbakgrunn*

Tilgangsrettigheter til Prosjektbakgrunn som er Nødvendig for utnyttelse av en Konsortiedeltakers egne Prosjektresultater, inkludert forskning på vegne av en tredjepart, skal gis på Rimelige og Rettferdige vilkår

***9.5 Tilgangsrettigheter for Konsortiedeltakere som tiltrer eller forlater Konsortiet***

*9.5.1 Tilgangsrettigheter for nye Konsortiedeltakere*

Alle Prosjektresultater skapt før en ny Konsortiedeltakers tiltredelse anses som Prosjektbakgrunn i forhold til den nye Konsortiedeltakeren.

*9.5.2 Tilgangsrettigheter for Konsortiedeltakere som forlater Konsortiet*

9.5.2.1 En ikke Misligholdende Konsortiedeltaker som frivillig forlater Konsortiet og med de andre Konsortiedeltakernes samtykke, skal beholde Tilgangsrettigheter til Prosjektresultater utviklet frem til oppsigelsesdatoen. Konsortiedeltakerne skal tilstrebe å spesifisere hvilke Prosjektresultater dette gjelder.

9.5.2.2 En Misligholdende Konsortiedeltaker mister umiddelbart sine Tilgangsrettigheter, samt rettigheter til å anmode om slike Tilgangsrettigheter, når den Misligholdende Konsortiedeltaker mottar Styrets formelle oppsigelse av deltakelse i Konsortiet.

9.5.2.3 Enhver Konsortiedeltaker som forlater Konsortiet skal fortsette å avgi Tilgangsrettigheter i henhold til Kontrakten og Konsortieavtalen, som om vedkommende hadde fortsatt å være Konsortiedeltaker i hele Prosjektets varighet.

**10 Konfidensialitet**

10.1 Dette punktet er ikke til hinder for at Prosjektansvarlig utleverer konfidensiell informasjon til Forskningsrådet i henhold til rapporteringskrav etter Kontrakten, jf. Vedlegg 1. Dette punktet skal heller ikke hindre offentliggjøring av Prosjektresultater i tråd med bestemmelsene i Punkt 8 eller utøvelse av Tilgangsrettigheter som gitt i Punkt 9 i denne Konsortieavtale.

10.2 All informasjon, uavhengig av form eller kommunikasjonsmåte, som blir utgitt av en Konsortiedeltaker (den "Utgivende Part") til en annen Konsortiedeltaker ("Mottakeren") i forbindelse med gjennomføringen av Prosjektet og som har blitt eksplisitt merket som "konfidensielt" på tidspunktet for utlevering, eller som ved muntlig utlevering har blitt identifisert som konfidensielt på tidspunktet for utlevering og som har blitt bekreftet og nedskrevet senest innen 15 kalenderdager fra den muntlige utleveringen som konfidensiell informasjon av den Utgivende Part, er "Konfidensiell informasjon".

10.3 Mottakerne forplikter seg herved, for en periode på 3 år etter Prosjektets slutt, til:

* ikke å benytte Konfidensiell Informasjon på annen måte enn til det formålet som den ble utlevert for;
* ikke å utlevere Konfidensiell Informasjon uten forutgående skriftlig samtykke fra den Utleverende Part;
* å sikre at intern distribusjon av Konfidensiell Informasjon av en Mottaker skal skje på et strengt nødvendig grunnlag; og
* å returnere til den Utleverende Part, eller på forespørsel, ødelegge all Konfidensiell Informasjon som er blitt utlevert til Mottakerne, inkludert alle kopier av dette, og å slette all informasjon som er lagret i en maskinlesbar form i den utstrekning det er praktisk mulig. Mottakerne kan oppbevare en kopi i den utstrekning det er nødvendig å oppbevare, arkivere eller lagre slik Konfidensiell Informasjon for å overholde gjeldende lovgivning eller for bevis i pågående forpliktelser forutsatt at Mottakeren oppfyller konfidensialitetsforpliktelsene i dette Punktet i forhold til slik kopi så lenge kopien finnes.

10.4 Mottakerne skal være ansvarlige for oppfyllelsen av ovennevnte forpliktelser for deres ansatte eller tredjeparter involvert i Prosjektet og skal sørge for at de forblir forpliktet, så langt det er lovlig mulig, under og etter prosjektets slutt og/eller etter oppsigelsen av kontraktsforholdet med den ansatte eller tredjepart.

10.5 Ovennevnte skal ikke gjelde for utlevering eller bruk av Konfidensiell Informasjon, hvis og i den utstrekning Mottakeren kan vise at:

* den Konfidensielle Informasjonen er blitt eller blir offentlig tilgjengelig på annen måte enn ved brudd på Mottakers konfidensialitetsforpliktelser;
* den Utleverende Part informerer i ettertid Mottaker om at den Konfidensielle Informasjonen ikke lenger er konfidensiell;
* den Konfidensielle Informasjonen utleveres til Mottakeren uten noen forpliktelse om konfidensialitet fra en tredjepart som Mottakeren tror er i lovlig besittelse av og uten konfidensialitetsforpliktelser til den Utleverende Part;
* den Konfidensielle Informasjonen er, når som helst, blitt utviklet av Mottakeren totalt uavhengig av en slik utlevering av den Utleverende Part;
* den Konfidensielle Informasjonen allerede var kjent for Mottakeren før utleveringen, eller
* mottakeren er pålagt å utlevere Konfidensiell Informasjon for å overholde gjeldende lovgivning eller krav fra myndigheter og/eller domstoler, i tillegg til at bestemmelsen i Punkt 10.8 nedenfor er overholdt.

10.6 Mottakeren skal behandle den Konfidensielle Informasjonen som utleveres i Prosjektet med samme grad av forsiktighet som om det var ens egen konfidensielle og/eller proprietære informasjon, men ikke i større utstrekning enn det som anses rimelig.

10.7 Hver Konsortiedeltaker skal omgående varsle de andre Konsortiedeltakerne skriftlig om uautorisert utlevering, ulovlig bruk eller misbruk av Konfidensiell Informasjon etter at det blir kjent med slik uautorisert utlevering, ulovlig bruk eller misbruk.

10.8 Dersom en Konsortiedeltaker blir kjent med at vedkommende vil bli pålagt, eller sannsynligvis vil bli pålagt, å utlevere Konfidensiell Informasjon for å overholde gjeldende lovgivning eller krav fra myndigheter og/eller domstoler, skal vedkommende, i den grad vedkommende er lovlig i stand å gjøre det, før en slik utlevering

* varsle den Utleverende Part, og
* overholde den Utleverende Parts rimelige instruksjoner for å beskytte konfidensialiteten til informasjonen.

**11 Mislighold**

***11.1 Advarsel***

Dersom en Konsortiedeltaker misligholder sine forpliktelser i henhold til Konsortieavtalen skal Prosjektansvarlig, eventuelt Styret hvis det er Prosjektansvarlig som er i mislighold, gi vedkommende Konsortiedeltaker en skriftlig advarsel med en frist på 30 kalenderdager til å rette opp forholdet.

***11.2 Konsekvenser***

*11.2.1 Beslutning av konsekvenser*

Dersom misligholdet ikke er rettet innen fristen eller misligholdet ikke kan rettes, kan Styret fatte beslutning om at Konsortiedeltakeren er å anse som Misligholdende Konsortiedeltaker og, i samråd med Forskningsrådet, avgjøre hva konsekvensene skal være.

*11.2.2 Overføring av oppgaver*

Styrets beslutning kan gå ut på at den Misligholdende Konsortiedeltakers avtalte oppgaver helt eller delvis skal overføres til en eller flere av Konsortie­deltakerne på nærmere angitte vilkår. Slik overføring fritar ikke den Misligholdende Konsortie­deltaker for dennes øvrige forpliktelser i henhold til Vedlegg 3. Det forutsettes her at Konsortiedeltakerne enes om en rimelig kompensasjon for de oppgaver den Misligholdende Konsortie­deltaker fritas for.

*11.2.3 Oppsigelse av deltakelse*

Styrets beslutning kan gå ut på å heve Konsortieavtalen overfor vedkommende Misligholdende Konsortiedeltaker. Misligholdende Konsortiedeltakere som må fratre som følge av heving av Konsortieavtalen plikter å legge forholdene til rette for at øvrige Konsortiedeltakere kan videreføre Prosjektet, uten krav på kompensasjon.

En Misligholdende Konsortiedeltakers rettigheter og plikter etter Konsortieavtalen faller bort fra det tidspunkt Styret fatter beslutning om heving overfor vedkommende Misligholdende Konsortiedeltaker, med unntak av bestemmelsene som nevnt i Konsortieavtalen 3.2.2 som fortsatt skal gjelde også etter heving av Konsortieavtalen.

*11.2.4 Rett til å holde tilbake og kreve tilbakebetaling av Prosjektets midler*

Prosjektansvarlig har rett til å holde tilbake, og kreve tilbakebetaling av, Prosjektets midler overfor en Misligholdende Konsortiedeltaker.

##### 12 Konsortiedeltakernes ansvar overfor hverandre

##### *12.1 Ingen garanti*

12.1.1 Konsortiedeltakerne gir ingen garanti for at den informasjon eller de materialer (inkludert Prosjekt­bakgrunn og Prosjektresultater) som en Konsortiedeltaker gir eller stiller til rådighet for de øvrige Konsortiedeltakerne i Prosjektet er egnet til et særskilt formål eller er tilstrekkelig for mottakers behov. Konsortiedeltakerne garanterer heller ikke for at slik informasjon eller materiale ikke kan innebære krenkelse av tredjeparts Immaterielle rettigheter.

Derfor,

* skal den mottakende Konsortiedeltaker selv ha det hele og fulle ansvaret for bruken av slik informasjon og materiale, og
* ingen Konsortiedeltaker som avgir Tilgangsrettigheter skal være ansvarlig for eventuelle krenkelser av tredjeparts Immaterielle rettigheter som følge av at en annen Konsortiedeltaker utøver sine Tilgangsrettigheter.

12.1.2 Konsortiedeltakerne plikter umiddelbart å varsle de øvrige Konsortiedeltakerne dersom de blir kjent med, eller har grunn til å tro, at en krenkelse av tredjeparts Immaterielle rettigheter har eller vil kunne finne sted.

***12.2 Begrensninger i kontraktsmessig ansvar***

12.2.1 Ingen Konsortiedeltaker er ansvarlig overfor en annen Konsortiedeltaker for noen form for indirekte tap eller konsekvenstap, herunder, men ikke begrenset til, tap av inntekt, omsetning eller tap av kontrakter, forutsatt at slikt tap ikke oppstod som følge av grov uaktsomhet eller forsett.

12.2.2 For eventuelt gjenværende kontraktsmessig ansvar, skal en Konsortiedeltakers samlede ansvar overfor de andre Konsortiedeltakerne være begrenset til Konsortiedeltakerens del av Prosjektets totale kostnad som angitt i Vedlegg 1 beløpet skal ikke overstige det maksimale beløp på NOK 500 000 – fem hundre tusen Norske kroner – forutsatt at tapet eller skaden ikke skyldes grov uaktsomhet eller forsett.

12.2.3 Bestemmelsene i denne Konsortieavtalen endrer eller begrenser ikke en Konsortiedeltakers alminnelige erstatningsansvar henhold til norsk lovgivning, som for eksempel ansvar for skade påført en annen parts eiendeler eller skade påført person.

***12.3 Skade påført tredjepart***

Hver Konsortiedeltaker er selv ansvarlig for alle tap, materielle skader og personskader påført tredjeparter som følge av Konsortiedeltakerens utførelse av sine forpliktelser i henhold til denne Konsortieavtale eller fra Konsortiedeltakerens anvendelse av Prosjektbakgrunn eller Prosjektresultater.

***12.4 Force majeure***

12.4.1 Ingen Konsortiedeltaker skal anses å være i mislighold av Konsortieavtalen dersom vedkommende er forhindret fra å oppfylle sine forpliktelser etter Konsortieavtalen som følge av Force majeure.

12.4.2 Hver Konsortiedeltaker skal umiddelbart varsle Styret og Prosjektansvarlig når Force majeure oppstår. Dersom konsekvensene av Force Majeure for Prosjektet ikke er overvunnet innen 6 uker fra slik varsling ble gitt, skal overføring av oppgaver - om noen - besluttes av Styret.

##### 13 Lovvalg og verneting

13.1 Denne Konsortieavtalen er underlagt norsk rett.

13.2 Tvister som måtte oppstå i forbindelse med, eller som et resultat av, Konsortieavtalen skal søkes løst i minnelighet gjennom forhandlinger eller frivillig mekling. Dersom dette ikke lykkes innen én måned etter at forhandlinger eller mekling er begjært, kan tvisten bringes inn for domstolene med Oslo tingrett som verneting.

##### 14 Signatur

Hver av Konsortiedeltakernes autoriserte representanter skal signere denne avtalen i separate signatursider. Prosjektansvarlig vil samle alle signatursidene elektronisk og deretter levere en samlet Konsortieavtale bestående av kjerneteksten og en kopi av alle underskrifter til alle Konsortiedeltakerne.

Norges miljø- og biovitenskapelige universitet

Dato:

Navn:

Tittel:

Signatur: \_\_\_\_\_\_\_\_\_\_\_\_\_\_\_\_\_\_\_\_\_

[Sett inn en ny side for hver signatur]

[Foretaksnavn]:

Dato:

Navn:

Tittel:

Signatur: \_\_\_\_\_\_\_\_\_\_\_\_\_\_\_\_\_\_\_\_\_

[Foretaksnavn]:

Dato:

Navn:

Tittel:

Signatur: \_\_\_\_\_\_\_\_\_\_\_\_\_\_\_\_\_\_\_\_\_

[Etc.]

**Vedlegg 1**

Kontrakten mellom Forskningsrådet og Prosjektansvarlig.

[Sett inn Kontrakten]

**Vedlegg 2**

Den Prosjektbakgrunn som bringes inn av den enkelte Konsortiedeltaker.

**Norges miljø- og biovitenskapelige universitet**

For NMBU er det avtalt mellom Konsortiedeltakerne at, [velg mellom alternativ 1 eller 2]

Alternativ 1: Følgende Prosjektbakgrunn skal gjelde med de spesielle begrensninger og/eller vilkår, som beskrevet nedenfor:

|  |  |  |
| --- | --- | --- |
| Beskrivelse av Prosjektbakgrunn | Spesielle begrensninger og/eller vilkår for bruk til gjennomføring av Prosjektet | Spesielle begrensninger og/eller vilkår for utnyttelse |
|  |  |  |
|  |  |  |

Alternativ 2: Ingen data, knowhow eller informasjon skal være Nødvendig for en annen Konsortiedeltaker for gjennomføring av Prosjektet eller for utnyttelse av Prosjektresultater.

Dette representerer status ved undertegnelse av denne Konsortieavtale.

[**Sett inn navn på Konsortiedeltaker**]

For [sett inn navn på Konsortiedeltaker] er det avtalt mellom Konsortiedeltakerne at, [velg mellom alternativ 1 eller 2]

Alternativ 1: Følgende Prosjektbakgrunn skal gjelde med de spesielle begrensninger og/eller vilkår, som beskrevet nedenfor:

|  |  |  |
| --- | --- | --- |
| Beskrivelse av Prosjektbakgrunn | Spesielle begrensninger og/eller vilkår for bruk til gjennomføring av Prosjektet | Spesielle begrensninger og/eller vilkår for utnyttelse |
|  |  |  |
|  |  |  |

Alternativ 2: Ingen data, knowhow eller informasjon skal være Nødvendig for en annen Konsortiedeltaker for gjennomføring av Prosjektet eller for utnyttelse av Prosjektresultater.

Dette representerer status ved undertegnelse av denne Konsortieavtale.

[Etc.]

**Vedlegg 3[[3]](#footnote-3)**

Utfyllende beskrivelse av de enkelte Konsortiedeltakernes forpliktelser i forhold til Konsortiet til å utføre forskningsarbeid og/eller yte finansielle bidrag i overensstemmelse med Prosjektbeskrivelsen, den årlige Arbeidsplanen vedtatt av Styret og Finansieringsplanen for Prosjektet

**Finansiering**

Konsortiedeltakerne skal bidra med ressurser og kontantfinansiering for gjennomføring av Prosjektet som følger:

|  |  |  |  |
| --- | --- | --- | --- |
| **Konsortiedeltaker** | **Egeninnsats** | **Kontantfinansiering** | **Sum** |
|  |  |  |  |
|  |  |  |  |
|  |  |  |  |
| **Sum** |  |  |  |

Ovennevnte forpliktelser skal gjennomføres i henhold til følgende tidsplan:

|  |  |  |  |  |
| --- | --- | --- | --- | --- |
| **Konsortiedeltaker** | **[år]** | **[år]** | **[år]** | **Sum** |
|  |  |  |  |  |
|  |  |  |  |  |
|  |  |  |  |  |
| **Sum** |  |  |  |  |

**Kostnader**

Konsortiedeltakerne er enige om følgende kostnadsplan for Prosjektet:

|  |  |  |  |  |
| --- | --- | --- | --- | --- |
| **Konsortiedeltaker** | **[kostnads-**  **kategori]** | **[kostnads-**  **kategori]** | **[kostnads-kategori]** | **Sum** |
|  |  |  |  |  |
|  |  |  |  |  |
|  |  |  |  |  |
| **Sum** |  |  |  |  |

**Prosjektgjennomføring**

Konsortiedeltakerne skal gjennomføre sine forpliktelser i Prosjektet i henhold til følgende plan:

|  |  |  |  |  |
| --- | --- | --- | --- | --- |
| **Arbeidspakke** | **Hovedaktivitet, mål og leveranse** | **Kostnad (i NOK)** | **Ansvarlig Konsortiedeltaker** | **Bidragsytere** |
| 1 |  |  |  |  |
| 2 |  |  |  |  |
| 3 |  |  |  |  |
| 4 |  |  |  |  |
| 5 |  |  |  |  |

Milepæler for gjennomføring av de ulike arbeidspakker:

|  |  |  |  |  |  |
| --- | --- | --- | --- | --- | --- |
| **Arbeidspakke** | **Milepæl** | **[år]** | **[år]** | **[år]** | **[år]** |
| 1 |  |  |  |  |  |
| 2 |  |  |  |  |  |
| 3 |  |  |  |  |  |
| 4 |  |  |  |  |  |
| 5 |  |  |  |  |  |

**Beskrivelse av Konsortiedeltakernes bidrag i Prosjektet**

[Eventuell utfyllende beskrivelse av Konsortiedeltakernes bidrag i Prosjektet]

**Vedlegg 4**

Liste over tredjeparter for overføring i henhold til Punkt 7.4.

**For Norges miljø- og biovitenskapelige universitet:**

Ard Innovation AS, et selskap eid 50% av NMBU, med et oppdrag om å kommersialisere forskningsresultater produsert av NMBU. (NMBUs Teknologioverføringskontor)

[Sett inn Konsortiedeltakernes tredjeparter]

1. Vedlegg 3 kan tas ut hvis Prosjektbeskrivelsen regulerer dette detaljert nok. Dersom Vedlegg 3 tas ut må henvisningene til vedlegget rettes opp konsekvent i Konsortieavtalen. Merk at det er en fordel for Prosjektansvarlig å ha med Vedlegg 3. Vedlegg 3 skal klarlegge den enkelte Konsortiedeltakers forpliktelser til å utføre forskningsarbeid og/eller yte bidrag i form av finansiering, fasiliteter, kompetanse og Egeninnsats i henhold til Prosjektbeskrivelsen og Finansieringsplanen til Prosjektet. [↑](#footnote-ref-1)
2. Punkt 4 er et standard forslag til hvordan Konsortiet kan styres. Punktet bør tilpasses det enkelte Prosjekt. Det bør spesielt tas stilling til hvilke Konsortiedeltakere som skal ha stemmerett og evt. hvor mange stemmer hver Konsortiedeltaker skal ha. Dersom Konsortiedeltakerne i Prosjektbeskrivelsen har tatt stilling til at prosjektet skal organiseres på en spesiell måte, bør det vurderes om dette skal følges opp i Konsortieavtalen. [↑](#footnote-ref-2)
3. Vedlegg 3 kan tilpasses til hva det er behov for å regulere. [↑](#footnote-ref-3)